# **Forslag til vedtægtsændring**

|  |  |
| --- | --- |
| Nuværende vedtægter | Forslag til ændring |
| **Kredsstyrelsen**  **§ 9**  Stk. 1. Kredsen ledes af en styrelse der består af:  1. Formand, som samtidig er kongresdelegeret valgt på generalforsamlingen.  2. Næstformand valgt på generalforsamlingen.  3. En kasserer valgt på generalforsamlingen.  4. Kredsens tillidsrepræsentanter  Valgene i 1 – 3 er toårige og foregår i lige år med tiltrædelse pr. 1.4.  Valg af TR som beskrevet i § 11  Stk. 2. Formanden og kassereren kan ikke være samme person.  Stk.3. I lige år vælges ud over de i stk. 1 nævnte: 2 kritiske revisorer og 2 revisorsuppleanter.  Stk.4. Ved længerevarende fravær herunder barselsorlov indkaldes suppleanter.  Stk. 5. De af kredsen valgte: Formand, kredsstyrelsesmedlemmer, tillidsrepræsentanter og kasserer aflønnes under den nævnte fraværsperiode med den til enhver tid vedtagne aflønning i budgettet.  Stk. 6. Kredsformanden er fællestillidsrepræsentant og i tilfælde af at der er flere fællestillidsrepræsentanter udpeges disse af kredsstyrelsen. | **Kredsstyrelsen**  **§ 9**  Stk. 1. Kredsen ledes af en styrelse der består af:  1. Formand, som samtidig er kongresdelegeret valgt på generalforsamlingen.  2. Næstformand valgt på generalforsamlingen.  3. En kasserer valgt på generalforsamlingen.  **4. tre valgte kredsstyrelsesmedlemmer**  **Valgene i 1 – 4 er toårige og foregår i lige år med tiltrædelse pr. 1.4.**  Stk. 2. do.  Stk.3. do.  Stk.4. do.  Stk. 5. **De af kredsen valgte: Formand, kredsstyrelsesmedlemmer, og kasserer aflønnes under den nævnte fraværsperiode med den til enhver tid vedtagne aflønning i budgettet**.  Stk. 6. do.  **Stk.7 der vælges 3 suppleanter til kredsstyrelsen**  **Suppleanter indtræder i rækkefølge efter højest opnåede stemmetal**  **Stk. 8. I forbindelse med indvarsling af en valggeneralforsamling indkaldes kandidatforslag til alle valg. Disse forslag skal være kredsformanden/kredskontoret i hænde senest 10 skoledage før generalforsamlingen, hvis navnene skal fremgå af den endelige dagsorden.**  **Stk. 9. Kandidatforslag kan fremsættes af ethvert stemmeberettiget medlem af Lejre Lærerforening, men forudsætter dog, at den foreslåede på forhånd accepterer at modtage valg.**  **Stk. 10. Er der ved fristens udløb indkommet færre kandidatforslag end antallet af poster, som skal besættes, pålægges kredsstyrelsen at foreslå yderligere kandidater, så antallet af kandidater svarer til antallet af poster, som skal besættes.**  **Stk. 11. Kandidaternes navne offentliggøres sammen med den endelige dagsorden og hver kandidat tilbydes samtidig at få udsendt et skriftligt indlæg til støtte for sit kandidatur** |